ISO 3166-3

ISO 3166-3 er en del af ISO 3166-standarden, som fastlægges af International Organization for Standardization, og definerer landekoder for lande, der er blevet slettet fra ISO 3166-1 siden denne først blev udgivet i 1974. Standardens officielle navn er Codes for the representation of names of countries ande their subdivisions – Part 3: Code for formerly used names of countries. Den blev første gamg udgivet i 1999.

Hvert tidligere land i ISO 3166-3 får en kode på fire bogstaver. De to første bogstaver er ISO 3166-1 alfa-2-koden for det tidligere land, mens de to sidste bogstaver bestemmmes efter følgende regler:

 Hvis landet ændrede navn, bruges den nye ISO 3166-1 alfa-2-kode (som f.eks. da Burma ændrede navn til Myanmar og fik koden MM). Bliver koden ikke ændret, bruges den specielle kode AA ( som f.eks. da Den hviderussiske socialistiske sovjetrepublik ændrede navn til Hviderusland, men beholdt ISO 3166-1-koden).
 Hvis landet blev slået sammen med et allerede eksisterende land, bruges dette lands ISO 3166-1-kode (som f.eks. da den tyske demokratiske republik blev slået sammen med Tyskland, som havde koden DE).
 Hvis landet er blev delt i flere dele, bruges specialkoden HH for at indikere, at der ikke findes et efterfølgerland (f.eks. da Tjekkoslovakiet blev opdelt i Tjekkiet og Slovakiet), med undtagelse af Serbien og Montenegro, hvor man bruger XX for at undgå at samme ISO 3166-3-kode bliver brugt to gange, eftersom koden CS er blevet slettet fra ISO 3166-1 to gange. Første gang da Tjekkoslovakiet blev delt op, anden gang da Serbien og Montenegro blev delt op.
Ud over landets tidligere navn og dets ISO 3166-3-kode indeholder hvert element i ISO 3166-3 også de tidligere ISO 3166-1-koder, gyldighedsperioden for de tidligere koder, og navn og koder for det land, der erstatter det tidligere.

Efter at et land er blevet slettet fra ISO 3166-1, bliver dets alfa-2- og alfa-3-koder reserveret i en overgangsperiode på mindst fem år. Efter denne periodes udløb kan koderne bruges til nye lande.

Hvis et land ændrer navn uden at dets område ændres, beholdes den numeriske ISO 3166-1-kode. For eksempel blev alfa-koderne ændret, da Burma ændrede navn til Myanmar, men den numeriske kode 104 forblev den samme.

Det er for tiden nogle nationale topniveaudomæner, der bruger slettede alfa-2-koder, som fortsat er aktive eller i færd med at blive udfaset. Alfa-2-koder, der blev slettet før DNS-systemet kom i udbredt brug i slutningen af 1980'erne og begyndelsen af 1990'erne, blev aldrig brugt i topniveaudomæner.

Nuværende koder 
Det følgende er en komplet liste over de nuværende ISO 3166-3-koder, med følgende kolonner:

 Tidligere landenavn – navnet på det tidligere land
 Tidligere koder – ISO 3166-1 alfa-2-, alfa-3- og numeriske koder
 Gyldighedsperiode – År dette var den officielle kode
 ISO 3166-3 – kode på fire bogstaver for det tidligere landenavn
 Nye landenavne og koder – Efterfølgerlande og deres ISO 3166-1-koder

Bemærkninger

Ændringer 
ISO 3166/ MA (vedligeholdelsesmyndigheden for ISO 3166) opdaterer ISO 3166-3, når det er nødvendigt, ved at annoncere ændringer i nyhedsbreve for at opdatere standarden, og udgiver desuden nye udgaver, som indeholder en samling af alle opdateringer fra nyhedsbrevene. Opdatering af ISO 3166-3 er afhængig af opdatering af ISO 3166-1.

Kilder

Eksterne henvisninger 
 ISO 3166 Maintenance Agency
 ISO 3166-3 

Standarder
Verdens lande